CELEX: 32010D0479
Language: da
Date: 2010-07-12 00:00:00
Title: 2010/479/EU: Rådets afgørelse af 12. juli 2010 om den holdning, som Den Europæiske Union skal indtage i Det Blandede Udvalg EU-Mexico vedrørende bilag III til afgørelse nr. 2/2000 truffet af Det Fælles Råd EU-Mexico om definition af begrebet »produkter med oprindelsesstatus« og metoder for administrativt samarbejde

4.9.2010   
            
            
               DA
            
            
               Den Europæiske Unions Tidende
            
            
               L 234/14
            
         RÅDETS AFGØRELSE
   af 12. juli 2010
   om den holdning, som Den Europæiske Union skal indtage i Det Blandede Udvalg EU-Mexico vedrørende bilag III til afgørelse nr. 2/2000 truffet af Det Fælles Råd EU-Mexico om definition af begrebet »produkter med oprindelsesstatus« og metoder for administrativt samarbejde
   (2010/479/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ifølge den fælles erklæring V (1) til afgørelse nr. 2/2000 truffet af Det Fælles Råd EU-Mexico (2), der blev oprettet ved aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, undertegnet i Bruxelles den 8. december 1997 (3) (i det følgende benævnt »afgørelse nr. 2/2000«), skal Det Blandede Udvalg EU-Mexico, der blev nedsat ved denne aftale, undersøge, om det er nødvendigt at forlænge anvendelsesperioden for de oprindelsesregler, der er fastsat i note 2 og 3 til tillæg II(a) til bilag III til afgørelse nr. 2/2000, ud over den 30. juni 2003.
            
         
               (2)
            
            
               Den 22. marts 2004 og den 14. juni 2007 vedtog det blandede udvalg afgørelse nr. 1/2004 (4) og nr. 1/2007 (5), hvorved anvendelsesperioden for oprindelsesreglerne i disse noter blev forlænget til henholdsvis den 30. juni 2006 og den 30. juni 2009.
            
         
               (3)
            
            
               Ifølge analysen af de relevante økonomiske betingelser, der er foretaget i overensstemmelse med den fælles erklæring V, skønnes det hensigtsmæssigt endnu engang midlertidigt at forlænge anvendelsesperioden for oprindelsesreglerne i note 2 og 3 til tillæg II(a) til bilag III til afgørelse nr. 2/2000, således at de gensidige fordele, der er fastsat i aftalen, fortsat kan anvendes.
            
         
               (4)
            
            
               Gyldighedsperioden for oprindelsesreglerne i note 2 og 3 til tillæg II(a) til bilag III til afgørelse nr. 2/2000, som blev forlænget ved afgørelse nr. 1/2007 truffet af Det Blandede Udvalg EU-Mexico, udløb den 30. juni 2009. For ikke at forstyrre de økonomiske forbindelser bør den foreslåede afgørelse om forlængelse anvendes med tilbagevirkende kraft fra den 1. juli 2009 —
            
         VEDTAGET DENNE AFGØRELSE:
   Artikel 1
   Den holdning, som Unionen skal indtage i Det Blandede Udvalg EU-Mexico vedrørende bilag III til afgørelse nr. 2/2000, er anført i det udkast til afgørelse, der er knyttet til nærværende afgørelse.
   Artikel 2
   Det blandede udvalgs afgørelse offentliggøres i Den Europæiske Unions Tidende.
   
      Udfærdiget i Bruxelles, den 12. juli 2010.
      
         
            På Rådets vegne
         
         S. LARUELLE
         
            Formand
         
      
   
   
      (1)  EFT L 245 af 29.9.2000, s. 1167.
   
      (2)  EFT L 157 af 30.6.2000, s. 10, og EFT L 245 af 29.9.2000, s. 1 (bilag).
   
      (3)  EFT L 276 af 28.10.2000, s. 45.
   
      (4)  EUT L 113 af 20.4.2004, s. 60.
   
      (5)  EUT L 279 af 23.10.2007, s. 15.
   
      BILAG
      
         Udkast til
         AFGØRELSE VEDTAGET AF DET BLANDEDE UDVALG EU-MEXICO
         Nr. …/2009
         af
         vedrørende bilag III til afgørelse nr. 2/2000 truffet af Det Fælles Råd EU-Mexico den 23. marts 2000 om definition af begrebet »produkter med oprindelsesstatus« og metoder for administrativt samarbejde
         DET BLANDEDE UDVALG HAR —
         under henvisning til afgørelse nr. 2/2000 truffet af Det Fælles Råd EU-Mexico den 23. marts 2000 (i det følgende benævnt »afgørelse nr. 2/2000«), særlig note 2 og 3 til tillæg II(a) til bilag III om definition af begrebet »produkter med oprindelsesstatus« og metoder for administrativt samarbejde og den fælles erklæring V til afgørelsen, og
         ud fra følgende betragtninger:
         
                     (1)
                  
                  
                     I bilag III til afgørelse nr. 2/2000 er der fastsat oprindelsesregler for produkter med oprindelse i aftaleparternes territorier.
                  
               
                     (2)
                  
                  
                     Ifølge den fælles erklæring V skal Det Blandede Udvalg undersøge, om det er nødvendigt at videreføre anvendelsen af reglerne i note 2 og 3 til tillæg II(a) til bilag III til afgørelse nr. 2/2000 ud over den 30. juni 2003, hvis de økonomiske betingelser, der lå til grund for vedtagelsen af reglerne i disse noter, fortsætter. Den 22. marts 2004 og den 14. juni 2007 vedtog Det Blandede Udvalg EU-Mexico afgørelse nr. 1/2004 og afgørelse nr. 1/2007 om forlængelse af anvendelsesperioden for oprindelsesreglerne i note 2 og 3 til tillæg II(a) til bilag III til afgørelse nr. 2/2000 indtil henholdsvis den 30. juni 2006 og den 30. juni 2009.
                  
               
                     (3)
                  
                  
                     Ifølge analysen af de relevante økonomiske betingelser, der er foretaget i overensstemmelse med den fælles erklæring V, skønnes det hensigtsmæssigt midlertidigt at forlænge anvendelsesperioden for oprindelsesreglerne i note 2 og 3 til tillæg II(a) til bilag III til afgørelse nr. 2/2000, således at de gensidige fordele, der er fastsat i aftalen, fortsat kan anvendes —
                  
               VEDTAGET DENNE AFGØRELSE:
         Artikel 1
         De oprindelsesregler, der er fastsat i note 2 og 3 til tillæg II(a) til bilag III til afgørelse nr. 2/2000, anvendes indtil den 30. juni 2014 i stedet for de oprindelsesregler, der er fastsat i tillæg II til bilag III til afgørelse nr. 2/2000.
         Artikel 2
         Denne afgørelse træder i kraft på den dato, hvor parterne udveksler skriftlige meddelelser om, at deres respektive retlige procedurer er afsluttet.
         Artikel 1 finder anvendelse fra den 1. juli 2009.
         
            Udfærdiget i Bruxelles, den
            
               
                  På Det Blandede Udvalgs vegne
               
               
                  Formand